
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01343/2014-04
03.04.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 03.04.2015. године, донела је

О Д Л У К У

о акредитацији студијског програма
основних академских студија

Утврђује се да УНИВЕРЗИТЕТ У НОВОМ САДУ – ФАКУЛТЕТ СПОРТА И ФИЗИЧКОГ ВАСПИТАЊА са седиштем у ЛОВЋЕНСКА 16, НОВИ САД, ПИБ: 101692505, Матични број: 08042101,  испуњава прописане стандарде за акредитацију студијског програма: основне академске студије – ДИПЛОМИРАНИ ПРОФЕСОР ФИЗИЧКОГ ВАСПИТАЊА И СПОРТА у оквиру поља друштвено-хуманистичких наука и то за упис 250 (двестапедесет) студената у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ – ФАКУЛТЕТ СПОРТА И ФИЗИЧКОГ ВАСПИТАЊА са седиштем у ЛОВЋЕНСКА 16, НОВИ САД, је дана 22.07.2014. године поднела захтев за акредитацију студијског основне академске студије – ДИПЛОМИРАНИ ПРОФЕСОР ФИЗИЧКОГ ВАСПИТАЊА И СПОРТА у оквиру поља друштвено-хуманистичких наука под бројем 612-00-01343/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ – ФАКУЛТЕТ СПОРТА И ФИЗИЧКОГ ВАСПИТАЊА и предлог одлуке, достављени су Комисији за акредитацију и проверу квалитета.
Назив дипломе: ДИПЛОМИРАНИ ПРОФЕСОР ФИЗИЧКОГ ФАСПИТАЊА И СПОРТА.

Наставни план и програм се реализује у четворогодишњем трајању уз стицање 243 ЕСПБ после којих је могуће уписати дипломске академске студије спорта и физичког васпитања.

Излазни профил студијског програма – дипломирани професор физичког васпитања и спорта – задовољава потребе друштва за квалитетним педагозима физичког васпитања и спорта, оспособљеним да одговоре бројним и сложеним захтевима који се постављају пред физичко васпитање и спорт данас.

Сврха студијског програма и његова друштвена оправданост произилазе из стратешке оријентације друштва на развој образовања и спорта као моћних полуга друштвеног развоја.

Циљеви  су јасно дефинисани и укључују стицање компетенција и вештина: да оспособи студенте за планирање, програмирање, реализацију и евалуацију наставе физичког васпитања и све друге стручно-педагошке активности наставника физичког васпитања у основној и средњој школи, у предшколској установи и на универзитету; да оспособи студенте за дизајнирање адекватних кретних програма и непосредан стручни рад са различитим групама здравог становништва; да омогући студентима да задовоље специфичне образовне потребе кроз реализацију изборног дела студијског програма; да студенти усвоје високе професионалне стандарде у функцији унапређења стручног рада у физичком васпитању и спорту; да формира стручњаке који вреднују, цене и промовишу физичку активност као значајну одлику здравог начина живота; да оспособи студенте за тимски рад у контексту образовне установе и спортске организације; да оспособи студенте да користе и прате информационе ресурсе од значаја за даљи професионални развој; да омогући студентима стицање знања, вештина и вредности неопходних за наставак образовања на мастер и докторским студијама.

Јасно је наведено које опште и предметно специфичне способности студенти стичу савладавањем програма.

Структура курикулума обухвата распоред предмета по семестрима, фонд часова и број ЕСПБ. Курикулум студијског програма основних академских студија – Дипломирани професор физичког васпитања и спорта осмишљен је тако да студенти који заврше поменуте студије буду потпуно теоријски и практично оспособљени за самосталну реализацију наставе физичког васпитања у школама, предшколским установама и универзитету што подразумева и праћење транформационих ефеката наставе у односу на антрополошки статус деце и омладине.

Сваки предмет је комплетно описан. Садржи назив предмета, тип предмета, на којој се години у којем семестру налази, број ЕСПБ, име наставника и сарадника, циљ курса са очекиваним исходима знањима и компетенцијама, предусловима за похађање предмета, садржај предмета, препоручену литературу, методе извођења наставе, као и начин провере знања и оцењивања.

Све групе предмета су оптимално заступљене у структури студијског програма. Њега чине предмети разврстани по следећим групама:1) Академско-општеобразовни предмети ( 10.63%); 2) Теоријско - методолошки предмети (19.14%); 3) Научни, односно уметничко-стручни предмети (29.78%); 4) Стручно-апликативни предмети (40.45%).

Програм је целовит и свеобухватан и нуди најновија стручна знања.

Програм је усаглашен са осталим програмима.

Програм је усклађен са програмима реномираних високошколским установама из европског образовног простора.

Расположиве могућности установе су на високом нивоу и задовољавају све потребе уписаних студената.

Упис подразумева проверу способности студената за конкретан студијски програм.

Студенти полагањем сваког испита стичу одређен и усклађен број ЕСПБ бодова.

Број ЕСПБ бодова је утврђен за сваки предмет према оптерећењу студената и према јединственој методологији.

Успешност студената у савлађивању одређеног предмета континуирано се прати током наставе и изражава поенима. Студент стиче поене на предмету кроз рад у настави, испуњавањем предиспитних обавеза и полагањем испита. На сваком премету усклађен је минималан број поена које студент може да стекне испуњавањем предиспитних обавеза током наставе.

Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита.

Укупан број наставника је довољан да покрије укупан број часова наставе на студијском програму које установа реализује, тако да наставник остварује просечно 180 часова активне наставе годишње, односно 6 часова недељно а да при томе ангажовање по појединачном наставнику није веће од 12 часова активне наставе недељно.

Број сарадника је довољан да покрије укупан број часова на студијском програму.

Квалификације наставног особља одговарају нивоу њихових задужења. Јавности су доступне документоване референце и подаци о квалификацијама наставног особља.

Величина група за предавања и вежбе одговара Допуни стандарда за акредитацију студијских програма.

Обезбеђен је одговарајући простор за извођење наставе. Факултет спорта и физичког васпитања из Новог Сада налази се у улици Ловћенска бр.16 која се налази у непосредној близини кампуса Универзитета. Факултет поседује три одвојене зграде бруто површине 8.633м2: централну зграду са три етаже на адреси Ловћенска 16, укупне површине 5.621м2, приземну зграду на Ђачком игралишту на адреси др Васе Савића 3, укупне површине 2.403м2 и зграду Дијагностичког центра, укупне површине 609м2. Целокупан простор Факултета обезбеђује све неопходне урбанистичке, техничке, хигијенске и друге услове неопходне за рад овакве установе.

У централној згради налазе се просторије опште намене (студентска служба, општа служба, рачуноводство, секретаријат, деканат, просторија за рад студентског парламента, скриптарница), 9 учионица и 2 амфитеатра, 5 сала за вежбање (од тога 2 специјализоване сале за практичне вежбе из гимнастике и ритмике), свлачионице са купатилима, музеј спорта, свечана сала, библиотека, читаоница и наставнички кабинети. Поред централне зграде факултет користи и спортски центар на Ђачком игралишту у улици др Васе Савића бр. 3 са 2.403м2, који обухвата 1 велику салу за колективне спортове, 1 малу специјализовану салу за борилачке спортове, фитнес центар, 8 наменских свлачионица са купатилима и 4 канцеларије за ненаставно особље, и просторије опште намене (канцеларије, зборница). Поред ових затворених простора, спортски центар обухвата отворене терене са укупно 13.700м2 и то травнати фудбалски терен, атлетску стазу, два асфалтирана рукометна терена, 2 кошаркашка терена и један комбиновани терен за кошарку и одбојку са вештачком подлогом, као и три тенис терена прекривена шљаком.

Установа је обезбедила покривеност свих предмета одговарајућом уџбеничком литературом, училима и помоћним наставним средствима. Они расположиви на време и у броју довољном да се обезбеди нормално одвијање наставног процеса.

Редовно се прати квалитет студијског програма кроз периодичну спољашњу и унутрашњу проверу. Редовно се предузимају мере за унапређење квалитета у погледу курикулума, наставе, наставног особља, оцењивања студената, уџбеника и литературе.

Обезбеђена је активна и квалитетна улога студената у контроли квалитета.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У НОВОМ САДУ – ФАКУЛТЕТ СПОРТА И ФИЗИЧКОГ ВАСПИТАЊА за студијски програм основне академске студије – ДИПЛОМИРАНИ ПРОФЕСОР ФИЗИЧКОГ ВАСПИТАЊА И СПОРТА у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др Вера Вујчић

У В Е Р Е Њ Е
О АКРЕДИТАЦИЈИ студијског програма
основних академских студија
УНИВЕРЗИТЕТ У НОВОМ САДУ – ФАКУЛТЕТ СПОРТА И ФИЗИЧКОГ ВАСПИТАЊА са седиштем у ЛОВЋЕНСКА 16, НОВИ САД, ПИБ: 101692505, Матични број: 08042101, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма основне академске студије – ДИПЛОМИРАНИ ПРОФЕСОР ФИЗИЧКОГ ВАСПИТАЊА И СПОРТА у оквиру поља друштвено-хуманистичких наука и то за упис 250 (двестапедесет) студената у седишту Установе.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

